ระเบียบคณะกรรมการกิจการกระจายเสียง กิจการโทรทัศน์ระเบียบคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่าด้วยการไกล่เกลี่ยข้อพิพาทระหว่างผู้รับใบอนุญาตประกอบกิจการโทรคมนาคมและผู้ร้องเรียนพ.ศ. ๒๕๕๕ โดยที่เป็นการสมควรกำหนดให้มีกระบวนการไกล่เกลี่ยในการพิจารณาเรื่องร้องเรียนระหว่างผู้รับใบอนุญาตประกอบกิจการโทรคมนาคมและผู้ร้องเรียนเพื่อเป็นการแก้ไขปัญหาของคู่กรณี ซึ่งเป็นการเพิ่มช่องทางในการระงับข้อพิพาทและเปิดโอกาสให้คู่กรณีสามารถตกลงยุติข้อพิพาทกันได้อย่างรวดเร็วยังเป็นผลให้ข้อพิพาทระงับลงด้วยความพอใจของคู่กรณีอันมีส่วนในการรักษาความสัมพันธ์ที่ดีต่อกันและสร้างความสมดุลต่อการพัฒนากิจการโทรคมนาคมและเพิ่มประสิทธิภาพการคุ้มครองผู้บริโภคด้วย การไกล่เกลี่ย จึงเป็นทางเลือกที่สำคัญที่คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติต้องนำมาปรับใช้เพื่อประโยชน์ในการระงับข้อพิพาทที่เกิดขึ้นอาศัยอำนาจตามความในมาตรา ๒๗ (๑๓) (๑๙) มาตรา ๕๗ (๔) และมาตรา ๕๘ (๗)(๘) แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๕๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๔๕ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบมติที่ประชุมคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ครั้งที่ ๑๑/๒๕๕๕ เมื่อวันที่ ๒๒ สิงหาคม ๒๕๕๕ คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ จึงออกระเบียบไว้ ดังนี้ข้อ ๑ ระเบียบนี้เรียกว่าระเบียบคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติว่าด้วยการไกล่เกลี่ยข้อพิพาทระหว่างผู้รับใบอนุญาตประกอบกิจการโทรคมนาคมและผู้ร้องเรียนพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กสทช. หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติกทค. หมายความว่าคณะกรรมการกิจการโทรคมนาคมสำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมและให้หมายความรวมถึงผู้ได้รับอนุญาต สัมปทานหรือสัญญาให้ประกอบกิจการโทรคมนาคมจากบริษัท ทีโอที จำกัด (มหาชน) หรือบริษัท กสทโทรคมนาคม จำกัด (มหาชน) อยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับผู้ใช้บริการ หมายความว่าผู้ใช้บริการโทรคมนาคมจากการให้บริการของผู้รับใบอนุญาตประกอบกิจการโทรคมนาคมแต่ไม่รวมถึงผู้ใช้บริการที่เป็นผู้รับใบอนุญาตซึ่งนำบริการโทรคมนาคมที่ได้รับในฐานะผู้ใช้บริการไปประกอบกิจการอีกทอดหนึ่งผู้ร้องเรียน หมายความว่าผู้ใช้บริการหรือผู้ที่ได้รับความเดือดร้อนเสียหายจากการให้บริการโทรคมนาคมของผู้รับใบอนุญาตข้อพิพาท หมายความว่าข้อพิพาทเกี่ยวกับการให้บริการโทรคมนาคมระหว่างผู้รับใบอนุญาตกับผู้ร้องเรียนคู่กรณี หมายความว่าผู้ร้องเรียนและผู้รับใบอนุญาต ซึ่งประสงค์จะระงับข้อพิพาทด้วยการไกล่เกลี่ยและให้รวมถึงบุคคลผู้มีสิทธิกระทำการแทนบุคคลนั้น ๆ ตามกฎหมายผู้ไกล่เกลี่ย หมายความว่าผู้ชำนาญการเฉพาะด้านตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมซึ่งอาจเป็นบุคคลภายนอกหรือพนักงานของสำนักงานที่ขึ้นทะเบียนรายชื่อผู้ชำนาญการเฉพาะด้านและสำนักงานได้แต่งตั้งให้ทำหน้าที่เป็นผู้ไกล่เกลี่ยตามระเบียบนี้ทะเบียนรายชื่อ หมายความว่าทะเบียนรายชื่อผู้ชำนาญการเฉพาะด้านซึ่งสำนักงานอาจแต่งตั้งให้ทำหน้าที่เป็นผู้ไกล่เกลี่ยตามระเบียบนี้ข้อ ๔ ให้ประธานกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติรักษาการตามระเบียบนี้หมวด ๑บททั่วไป ข้อ ๕ ให้สำนักงานจัดให้มีการไกล่เกลี่ยข้อพิพาทตามระเบียบนี้เพื่อให้ความช่วยเหลือคู่กรณีให้สามารถยุติข้อพิพาทในกระบวนการพิจารณาเรื่องร้องเรียนและให้ดำเนินงานธุรการที่เกี่ยวกับการไกล่เกลี่ยดังกล่าวข้อ ๖ ให้สำนักงานมีอำนาจหน้าที่ ดังต่อไปนี้(๑)ดำเนินการเพื่อให้มีการไกล่เกลี่ยข้อพิพาทตามที่ผู้ร้องเรียนร้องขอ(๒) ส่งเสริมและเผยแพร่วิธีการระงับข้อพิพาททางเลือกโดยเฉพาะการไกล่เกลี่ย(๓) จัดทำสารบบและสำนวนเรื่องไกล่เกลี่ย(๔) จัดทำและรายงานข้อมูลและสถิติเกี่ยวกับการดำเนินการไกล่เกลี่ยตลอดจนการประเมินผลการดำเนินงานไกล่เกลี่ย เสนอต่อ กทค. และ กสทช.เพื่อทราบทุกรอบเดือน(๕) จัดทำทะเบียนรายชื่อและประสานงานกับผู้ไกล่เกลี่ย(๖)ประสานงานกับหน่วยงานอื่นเกี่ยวกับวิธีการดำเนินการระงับข้อพิพาททางเลือก(๗) ดำเนินการอื่นใดตามที่ กทค. มอบหมายหมวด ๒ผู้ไกล่เกลี่ย ส่วนที่ ๑การขึ้นทะเบียนรายชื่อและการแต่งตั้งผู้ไกล่เกลี่ย ข้อ ๗ ให้สำนักงานจัดให้มีทะเบียนรายชื่อซึ่งมาจากบุคคลภายนอก หรือพนักงานของสำนักงาน ทั้งนี้ บุคคลตามทะเบียนรายชื่อต้องเป็นผู้ชำนาญการเฉพาะด้านโดยผ่านการอบรมหลักสูตรเทคนิคหรือวิธีการไกล่เกลี่ยที่สำนักงานจัดหรือรับรองข้อ ๘ ผู้ขึ้นทะเบียนรายชื่อที่มาจากพนักงานของสำนักงานต้องเป็นผู้บริหารระดับกลางหรือเทียบเท่าขึ้นไปข้อ ๙ ผู้ขึ้นทะเบียนรายชื่อที่มาจากบุคคลภายนอกนอกจากต้องมีคุณสมบัติตามข้อ ๗ แล้วยังต้องมีคุณสมบัติและไม่มีลักษณะต้องห้ามดังต่อไปนี้(๑) มีอายุไม่ต่ำกว่าสามสิบปีบริบูรณ์(๒)เป็นผู้สำเร็จการศึกษาไม่ต่ำกว่าปริญญาตรีและเป็นผู้มีประสบการณ์ในการทำงานด้านโทรคมนาคมหรือด้านการไกล่เกลี่ยข้อพิพาท(๓) เป็นผู้มีความพร้อมที่จะอุทิศเวลาปฏิบัติหน้าที่ผู้ไกล่เกลี่ยประจำสำนักงาน(๔) ไม่เป็นผู้มีความประพฤติเสื่อมเสียหรือบกพร่องในศีลธรรมอันดี(๕) ไม่เป็นผู้ประกอบอาชีพหรือวิชาชีพหรือกระทำกิจการใดอันอาจกระทบกระเทือนถึงการปฏิบัติหน้าที่ผู้ไกล่เกลี่ย(๖) ไม่เป็นผู้มีหนี้สินล้นพ้นตัว(๗) ไม่เป็นผู้เคยรับโทษจำคุกโดยคำพิพากษาถึงที่สุดให้จำคุกเว้นแต่ในความผิดอันได้กระทำโดยประมาทหรือความผิดลหุโทษข้อ ๑๐ ในกรณีที่บุคคลภายนอกประสงค์จะขอขึ้นทะเบียนรายชื่อตามข้อ๗ ให้ยื่นคำขอต่อสำนักงานพร้อมแนบเอกสารหลักฐาน ดังต่อไปนี้(๑) สำเนาทะเบียนบ้าน(๒) สำเนาบัตรประจำตัวประชาชนหรือบัตรประจำตัวเจ้าหน้าที่ของรัฐ(๓) สำเนาแสดงวุฒิการศึกษา(๔)สำเนาหลักฐานรับรองการผ่านการอบรมหลักสูตรเทคนิคหรือวิธีการไกล่เกลี่ยที่สำนักงานจัดหรือรับรอง(๕) หนังสือรับรองประสบการณ์ในการทำงานในกรณีผู้ที่เคยมีชื่ออยู่ในทะเบียนรายชื่อแล้วและประสงค์จะขอขึ้นทะเบียนรายชื่ออีกอาจขอใช้เอกสารหลักฐานเดิมก็ได้ให้สำนักงานตรวจสอบคุณสมบัติและลักษณะต้องห้ามและเอกสารหลักฐานของผู้ขอขึ้นทะเบียนรายชื่อแล้วเสนอต่อเลขาธิการเพื่อนำเสนอรายชื่อบุคคลดังกล่าวต่อ กทค. ก่อนขึ้นทะเบียนรายชื่อเพื่อให้ความเห็นชอบและขึ้นทะเบียนรายชื่อตามระเบียบนี้ข้อ ๑๑ ให้ทะเบียนรายชื่อมีอายุสองปีนับแต่วันจัดทำทะเบียนรายชื่อโดยไม่ต้องคำนึงว่าผู้มีชื่อในทะเบียนรายชื่อได้รับการขึ้นทะเบียนรายชื่อไว้ณ เวลาใดในกรณีที่การจัดทำทะเบียนรายชื่อใหม่ไม่แล้วเสร็จภายในกำหนดเวลาที่ทะเบียนรายชื่อเดิมได้สิ้นผลให้ถือว่าบุคคลในทะเบียนรายชื่อเดิมยังคงเป็นผู้ไกล่เกลี่ยที่ขึ้นทะเบียนรายชื่ออยู่จนกว่าทะเบียนรายชื่อใหม่จะแล้วเสร็จการที่ทะเบียนรายชื่อสิ้นผลตามวรรคหนึ่งไม่กระทบถึงการแต่งตั้งผู้ไกล่เกลี่ยในช่วงเวลาตามวรรคหนึ่งหรือวรรคสองของข้อพิพาทที่ได้ดำเนินการไปแล้วและให้ผู้ได้รับการแต่งตั้งนั้นปฏิบัติหน้าที่ต่อไปจนกว่าจะสิ้นสุดกระบวนการไกล่เกลี่ยข้อ ๑๒ ผู้ที่เคยมีชื่ออยู่ในทะเบียนรายชื่อแล้วและไม่ได้เป็นผู้ที่เคยถูกจำหน่ายชื่อออกจากทะเบียนรายชื่อเพราะเหตุใดๆ นอกเหนือจากการลาออก อาจขอขึ้นทะเบียนรายชื่อได้อีกในการพิจารณาเสนอชื่อผู้ที่เคยมีชื่ออยู่ในทะเบียนรายชื่อเพื่อขึ้นทะเบียนรายชื่ออีกให้เลขาธิการคำนึงถึงผลการปฏิบัติงาน ความตั้งใจในการปฏิบัติหน้าที่และการอุทิศเวลามาปฏิบัติหน้าที่ตามที่ได้รับมอบหมายตลอดจนความประพฤติตนและดำรงตนในฐานะเป็นผู้ไกล่เกลี่ยอย่างเหมาะสมของบุคคลดังกล่าวในรอบระยะเวลาการขึ้นทะเบียนที่ผ่านมาข้อ ๑๓ ให้สำนักงานแต่งตั้งผู้ไกล่เกลี่ยจากผู้ที่ขึ้นทะเบียนรายชื่อโดยคำนึงถึงลักษณะของข้อร้องเรียนและความเหมาะสมของผู้ไกล่เกลี่ยเว้นแต่คู่กรณีประสงค์ร่วมกันที่จะเลือกบุคคลใดบุคคลหนึ่งที่ขึ้นทะเบียนรายชื่อเป็นผู้ไกล่เกลี่ยข้อ ๑๔ บุคคลภายนอกหรือพนักงานของสำนักงานที่ได้รับการแต่งตั้งเป็นผู้ไกล่เกลี่ยให้มีสิทธิได้รับค่าตอบแทนครั้งละสองพันบาท แต่รวมกันแล้วไม่เกินหนึ่งหมื่นบาทต่อข้อพิพาทหนึ่งเรื่องส่วนที่ ๒การคัดค้านผู้ไกล่เกลี่ย ข้อ ๑๕ คู่กรณีอาจคัดค้านผู้ไกล่เกลี่ยได้หากปรากฏข้อเท็จจริงซึ่งเป็นเหตุอันควรสงสัยถึงความเป็นกลางของผู้ไกล่เกลี่ยข้อ ๑๖ คู่กรณีที่ประสงค์จะคัดค้านผู้ไกล่เกลี่ยต้องแจ้งเหตุแห่งการคัดค้านต่อสำนักงานก่อนเริ่มกระบวนการไกล่เกลี่ย ทั้งนี้การคัดค้านต้องกระทำก่อนกระบวนการไกล่เกลี่ยสิ้นสุดลงโดยให้สำนักงานเป็นผู้พิจารณาและมีคำสั่งตามที่เห็นสมควรภายในเจ็ดวันนับแต่วันที่ได้รับแจ้งเหตุแห่งการคัดค้านการที่ผู้ไกล่เกลี่ยถอนตัวไม่ถือว่าเป็นการยอมรับข้อเท็จจริงตามที่คู่กรณียกขึ้นคัดค้านส่วนที่ ๓การพ้นจากหน้าที่การเป็นผู้ไกล่เกลี่ยในข้อพิพาท ข้อ ๑๗ ให้ผู้ไกล่เกลี่ยพ้นจากหน้าที่ในข้อพิพาทที่ได้รับแต่งตั้งในกรณีดังต่อไปนี้(๑) ผู้ไกล่เกลี่ยถอนตัว(๒) สำนักงานจำหน่ายชื่อออกจากทะเบียนรายชื่อ(๓) สำนักงานมีคำสั่งไม่ให้ปฏิบัติหน้าที่เป็นผู้ไกล่เกลี่ย เมื่อปรากฏข้อเท็จจริงว่า(ก) มีเหตุอันควรสงสัยถึงความเป็นกลางในการทำหน้าที่ผู้ไกล่เกลี่ย(ข) บกพร่องต่อหน้าที่หรือละเลยไม่ปฏิบัติตามหน้าที่ผู้ไกล่เกลี่ย(ค) ประพฤติตนไม่เหมาะสมแก่การเป็นผู้ไกล่เกลี่ย(ง) กระทำหรือละเว้นกระทำการตามหน้าที่ของผู้ไกล่เกลี่ย โดยจงใจหรือประมาทเลินเล่อจนเป็นเหตุให้คู่กรณีเสียหาย(๔) ปรากฏข้อเท็จจริงว่าผู้ไกล่เกลี่ยมีลักษณะต้องห้ามตามข้อ ๙ (๕)(๖) และ (๗)ข้อ ๑๘ ในกรณีที่ผู้ไกล่เกลี่ยพ้นจากหน้าที่ตามข้อ๑๗ สำนักงานอาจมีคำสั่งให้กระบวนการไกล่เกลี่ยสิ้นสุดลง หรือแต่งตั้งผู้ไกล่เกลี่ยคนใหม่จากทะเบียนรายชื่อตามข้อ๗ เข้าดำเนินการไกล่เกลี่ยในข้อพิพาทนั้นต่อไปก็ได้สิทธิในการรับค่าตอบแทนตามข้อ ๑๔ของผู้ไกล่เกลี่ยคนใหม่ถูกจำกัดโดยสิทธิในการรับค่าตอบแทนของผู้ไกล่เกลี่ยที่พ้นจากหน้าที่ส่วนที่ ๔การจำหน่ายชื่อออกจากทะเบียนรายชื่อ ข้อ ๑๙ ให้เลขาธิการจำหน่ายชื่อผู้ชำนาญการเฉพาะด้านออกจากทะเบียนรายชื่อเมื่อปรากฏข้อเท็จจริงดังต่อไปนี้(๑) ตาย(๒) ลาออก(๓) ขาดคุณสมบัติหรือมีลักษณะต้องห้ามตามข้อ ๙(๔)ขาดการปฏิบัติหน้าที่ตามที่กำหนดถึงสามครั้งติดต่อกันโดยไม่มีเหตุอันสมควร(๕) กระทำผิดหรือฝ่าฝืนต่อจริยธรรมของผู้ไกล่เกลี่ยอย่างร้ายแรงข้อ ๒๐ ในกรณีที่ปรากฏข้อเท็จจริงตามข้อ๑๙ (๑) และ (๒)ให้สำนักงานทำรายงานเสนอต่อเลขาธิการเพื่อพิจารณาจำหน่ายชื่อโดยเร็วในกรณีที่ปรากฏข้อเท็จจริงตามข้อ ๑๙ (๓) (๔) และ (๕)ให้สำนักงานตรวจสอบข้อเท็จจริงและรับฟังคำชี้แจงของผู้ไกล่เกลี่ยที่เกี่ยวข้องเสร็จแล้วให้ทำรายงานเสนอต่อเลขาธิการเพื่อพิจารณาในกรณีที่เลขาธิการเห็นว่ามีเหตุตามวรรคสองแต่ถ้าเห็นว่าข้อเท็จจริงดังกล่าวเป็นการกระทำผิดหรือฝ่าฝืนต่อจริยธรรมของผู้ไกล่เกลี่ยอย่างไม่ร้ายแรงให้เลขาธิการตักเตือนผู้ไกล่เกลี่ยนั้นเป็นหนังสือส่วนที่ ๕จริยธรรมสำหรับผู้ไกล่เกลี่ย ข้อ ๒๑ ผู้ไกล่เกลี่ยต้องเคารพและสนับสนุนให้คู่กรณีตัดสินใจด้วยตนเองบนพื้นฐานของการตัดสินใจอย่างมีข้อมูลเพื่อตกลงระงับข้อพิพาทด้วยความสมัครใจรวมทั้งต้องละเว้นไม่ออกคำสั่งหรือคำตัดสินใด ๆ ที่เกี่ยวกับประเด็นข้อพิพาทและทางเลือกในการตกลงระงับข้อพิพาทตลอดจนต้องไม่พยายามโน้มน้าวหรือบังคับให้คู่กรณีเข้าร่วมในการไกล่เกลี่ยหรือให้ทำการตัดสินใจอย่างใดอย่างหนึ่งในกระบวนการไกล่เกลี่ยข้อ ๒๒ ผู้ไกล่เกลี่ยต้องดำเนินการไกล่เกลี่ยด้วยความเป็นกลางข้อ ๒๓ ผู้ไกล่เกลี่ยมีหน้าที่ในการเปิดเผยความขัดแย้งในผลประโยชน์ที่เกิดขึ้นของผู้ไกล่เกลี่ยตลอดเวลาในกระบวนการไกล่เกลี่ยภายหลังจากเปิดเผยถึงความขัดแย้งในผลประโยชน์ตามวรรคหนึ่งแล้วผู้ไกล่เกลี่ยต้องปฏิเสธหรือขอถอนตัวออกจากการเป็นผู้ไกล่เกลี่ยเว้นแต่คู่กรณีทุกฝ่ายจะตกลงร่วมกันให้ผู้ไกล่เกลี่ยทำหน้าที่ต่อไปข้อ ๒๔ ในระหว่างการไกล่เกลี่ยผู้ไกล่เกลี่ยจะต้องไม่รับทำงานใด ๆ ให้คู่กรณีที่ตนกำลังไกล่เกลี่ยอยู่และจะต้องเปิดเผยโดยทันทีถึงความพยายามของการติดต่อผู้ไกล่เกลี่ยให้ทำการงานให้เว้นแต่จะกระทำในฐานะผู้ไกล่เกลี่ยข้อ ๒๕ ผู้ไกล่เกลี่ยจะต้องไม่กระทำการใดๆให้กับคู่กรณีฝ่ายใดฝ่ายหนึ่งภายหลังการไกล่เกลี่ยสิ้นสุดลงในเรื่องหรือเกี่ยวข้องกับการไกล่เกลี่ยโดยไม่ได้รับความยินยอมเป็นหนังสือจากคู่กรณีทุกฝ่ายในกระบวนการไกล่เกลี่ยข้อ ๒๖ ผู้ไกล่เกลี่ยต้องเก็บบรรดาข้อมูลทั้งหลายที่เกี่ยวข้องกับกระบวนการไกล่เกลี่ยเป็นความลับเว้นแต่ในกรณีที่จะต้องมีการเปิดเผยตามที่กฎหมายกำหนดหรือเพื่อวัตถุประสงค์ในการดำเนินการหรือบังคับตามสัญญาประนีประนอมยอมความหรือคู่กรณีจะตกลงกันเป็นอย่างอื่นข้อ ๒๗ ห้ามผู้ชำนาญการเฉพาะด้านที่มีชื่อในทะเบียนรายชื่อโฆษณาและเชิญชวนให้คู่กรณีแต่งตั้งตนเป็นผู้ไกล่เกลี่ยและต้องละเว้นที่จะรับประกันว่าคู่กรณีจะตกลงกันได้หรือให้สัญญาว่าจะเกิดผลอย่างใดอย่างหนึ่งที่สมประโยชน์ของข้อพิพาทข้อ ๒๘ ผู้ไกล่เกลี่ยจะต้องให้ข้อมูลที่ถูกต้องเกี่ยวกับการศึกษาประวัติการทำงาน และประสบการณ์ในการไกล่เกลี่ยหมวด ๓การไกล่เกลี่ย ส่วนที่ ๑การเริ่มกระบวนการไกล่เกลี่ย ข้อ ๒๙ เมื่อสำนักงานดำเนินการรับเรื่องร้องเรียนตามประกาศคณะกรรมการกิจการโทรคมนาคมแห่งชาติเรื่อง กระบวนการรับเรื่องร้องเรียนและพิจารณาเรื่องร้องเรียนของผู้ใช้บริการให้เจ้าหน้าที่ดำเนินการดังต่อไปนี้(๑) กรณีเป็นข้อพิพาทตามระเบียบนี้ ให้เจ้าหน้าที่ตรวจสอบข้อเท็จจริงข้อกฎหมายหลักฐานที่เกี่ยวข้อง และประเด็นเบื้องต้น เพื่อชี้แจงทำความเข้าใจกับคู่กรณีเกี่ยวกับประเด็นข้อเท็จจริงและข้อกฎหมายที่เกี่ยวข้องหากคู่กรณีตกลงยุติข้อพิพาทให้เจ้าหน้าที่ดำเนินการให้คู่กรณีทำสัญญาประนีประนอมยอมความกันแต่หากคู่กรณีตกลงยุติข้อพิพาทกันไม่ได้และเป็นกรณีที่สามารถไกล่เกลี่ยได้ให้เจ้าหน้าที่สอบถามคู่กรณีว่าประสงค์จะเข้าสู่กระบวนการไกล่เกลี่ยหรือไม่หากคู่กรณีทั้งสองฝ่ายตกลงเข้าสู่กระบวนการไกล่เกลี่ยให้ดำเนินการตามระเบียบนี้ต่อไปแต่หากคู่กรณีฝ่ายใดฝ่ายหนึ่งหรือทั้งสองฝ่ายไม่ตกลงที่จะเข้าสู่กระบวนการไกล่เกลี่ยตามระเบียบนี้ให้เจ้าหน้าที่ดำเนินการตามประกาศคณะกรรมการกิจการโทรคมนาคมแห่งชาติ เรื่องกระบวนการรับเรื่องร้องเรียนและพิจารณาเรื่องร้องเรียนของผู้ใช้บริการต่อไป(๒) กรณีไม่เป็นข้อพิพาทตามระเบียบนี้ให้เจ้าหน้าที่ชี้แจงทำความเข้าใจกับผู้ร้องเรียนแต่หากผู้ร้องเรียนยังคงยืนยันที่จะให้พิจารณาเรื่องร้องเรียนดังกล่าวให้เจ้าหน้าที่ดำเนินการตามประกาศคณะกรรมการกิจการโทรคมนาคมแห่งชาติ เรื่องกระบวนการรับเรื่องร้องเรียนและพิจารณาเรื่องร้องเรียนของผู้ใช้บริการต่อไปข้อ ๓๐ หากคู่กรณีสมัครใจเข้าสู่กระบวนการไกล่เกลี่ยให้ถือเป็นเหตุให้ระยะเวลาการพิจารณาเรื่องร้องเรียนสามสิบวันตามประกาศคณะกรรมการกิจการโทรคมนาคมแห่งชาติเรื่อง กระบวนการรับเรื่องร้องเรียนและพิจารณาเรื่องร้องเรียนของผู้ใช้บริการยังไม่เริ่มนับเป็นระยะเวลาการพิจารณาเรื่องร้องเรียนแต่หากการไกล่เกลี่ยไม่สำเร็จก็ให้ดำเนินการตามประกาศดังกล่าวต่อไปโดยให้เริ่มนับระยะเวลาการพิจารณาเรื่องร้องเรียนตั้งแต่วันที่สำนักงานได้รับแจ้งจากผู้ไกล่เกลี่ยว่าการไกล่เกลี่ยไม่สำเร็จข้อ ๓๑ ในกรณีที่มีผู้ร้องเรียนหลายรายร้องเรียนผู้รับใบอนุญาตรายเดียวกันและในเรื่องเดียวกันให้สำนักงานรวมเป็นข้อพิพาทเดียวกันและให้ถือว่าเป็นข้อพิพาทหนึ่งเรื่องในการคิดค่าตอบแทนผู้ไกล่เกลี่ยตามข้อ ๑๔ส่วนที่ ๒วิธีการไกล่เกลี่ย ข้อ ๓๒ เมื่อมีการแต่งตั้งผู้ไกล่เกลี่ยในข้อพิพาทแล้วให้สำนักงานประสานงานผู้ไกล่เกลี่ยเพื่อจัดให้มีการเริ่มไกล่เกลี่ยภายในเจ็ดวันนับแต่วันที่สำนักงานแต่งตั้งผู้ไกล่เกลี่ยข้อ ๓๓ คู่กรณีพึงเข้าร่วมประชุมไกล่เกลี่ยด้วยตนเองเว้นแต่มีเหตุสุดวิสัยหรือมีเหตุจำเป็นอื่นอันไม่อาจก้าวล่วงได้คู่กรณีนั้นอาจแต่งตั้งตัวแทนที่มีอำนาจตัดสินใจและทำบันทึกความตกลงประนีประนอมยอมความเข้าร่วมประชุมไกล่เกลี่ยก็ได้ข้อ ๓๔ ในกรณีที่คู่กรณีมิได้ตกลงไว้เป็นอย่างอื่นผู้ไกล่เกลี่ยอาจกำหนดขั้นตอนหรือแนวทางในการดำเนินการไกล่เกลี่ยตามที่เห็นสมควรโดยคำนึงถึงพฤติการณ์แห่งข้อพิพาท ความประสงค์ของคู่กรณีการปฏิบัติต่อคู่กรณีอย่างเป็นธรรมและความต้องการที่จะระงับข้อพิพาทด้วยความรวดเร็วก่อนไกล่เกลี่ยให้ผู้ไกล่เกลี่ยแจ้งขั้นตอนการไกล่เกลี่ยให้คู่กรณีทราบว่าข้อเสนอและคำแถลงเกี่ยวกับข้อเท็จจริงในชั้นไกล่เกลี่ยสำนักงานจะเก็บเป็นความลับ คู่กรณีไม่มีสิทธิใช้อ้างอิงไม่ว่ากรณีใด ๆ และไม่ผูกมัดคู่กรณีหรือสำนักงานให้ต้องปฏิบัติตามภายใต้บังคับข้อ ๔๔ วรรคสอง หากข้อพิพาทไม่สามารถตกลงกันได้ข้อเท็จจริงในชั้นไกล่เกลี่ยไม่สามารถนำไปใช้โดยตรงในการพิจารณาและคำชี้ขาดของกทค.ข้อ ๓๕ เพื่อประโยชน์ในการไกล่เกลี่ยผู้ไกล่เกลี่ยอาจให้คู่กรณีเสนอข้อเท็จจริงหรือข้อมูลเบื้องต้นแห่งข้อพิพาทตลอดจนข้อเสนอในการระงับข้อพิพาทต่อผู้ไกล่เกลี่ยหรืออาจเสนอให้มีการแลกเปลี่ยนข้อมูลดังกล่าวระหว่างคู่กรณีก็ได้คู่กรณีอาจขอให้ผู้ไกล่เกลี่ยดำเนินการตามความในวรรคหนึ่งก็ได้ในกรณีเช่นว่านี้ผู้ไกล่เกลี่ยจะจัดให้มีการดำเนินการตามที่คู่กรณีขอหรือไม่ก็ได้ข้อ ๓๖ การไกล่เกลี่ยจะทำด้วยวิธีใด ณวันเวลาและสถานที่ใด ให้เป็นไปตามที่สำนักงานกำหนดโดยแจ้งให้คู่กรณีทุกฝ่ายทราบและในกรณีมีความจำเป็นให้ผู้ไกล่เกลี่ยมีสิทธิได้รับค่าใช้จ่ายในการปฏิบัติงานตามระเบียบคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยค่าใช้จ่ายในการเดินทางไปปฏิบัติงานข้อ ๓๗ การไกล่เกลี่ยต้องกระทำต่อหน้าคู่กรณีทั้งสองฝ่ายเว้นแต่เพื่อประโยชน์ในการไกล่เกลี่ยหากคู่กรณียินยอมผู้ไกล่เกลี่ยอาจกระทำการไกล่เกลี่ยเฉพาะแต่คู่กรณีฝ่ายใดฝ่ายหนึ่งก็ได้ ทั้งนี้ผู้ไกล่เกลี่ยต้องแจ้งถึงขั้นตอนการดำเนินการไกล่เกลี่ยนั้นให้คู่กรณีฝ่ายที่มิได้เข้าร่วมทราบด้วยความในวรรคหนึ่งให้ใช้บังคับแก่ตัวแทน ทนายความที่ปรึกษาของคู่กรณีหรือบุคคลใดบุคคลหนึ่งที่ผู้ไกล่เกลี่ยอนุญาตให้เข้าสู่กระบวนการไกล่เกลี่ยด้วยข้อ ๓๘ เมื่อผู้ไกล่เกลี่ยได้รับข้อมูลอันเกี่ยวกับข้อพิพาทจากคู่กรณีฝ่ายหนึ่งผู้ไกล่เกลี่ยอาจเปิดเผยสาระของข้อมูลนั้นให้แก่คู่กรณีอีกฝ่ายหนึ่งทราบเว้นแต่คู่กรณีที่ให้ไว้ห้ามมิให้เปิดเผยข้อ ๓๙ กระบวนการไกล่เกลี่ยให้ดำเนินการเป็นการลับและไม่ให้มีการบันทึกรายละเอียดของการไกล่เกลี่ยไว้ เว้นแต่คู่กรณีจะตกลงกันให้บันทึกรายละเอียดของการไกล่เกลี่ยทั้งหมดหรือแต่บางส่วนข้อ ๔๐ ผู้ไกล่เกลี่ยอาจจัดทำบันทึกความตกลงประนีประนอมยอมความให้แก่คู่กรณีหรือจะให้ทนายความของคู่กรณีหรือเจ้าหน้าที่เป็นผู้จัดทำบันทึกความตกลงประนีประนอมยอมความให้ก็ได้ในกรณีที่เจ้าหน้าที่ไม่ได้เป็นผู้จัดทำบันทึกความตกลงประนีประนอมยอมความนั้นผู้ไกล่เกลี่ยอาจขอให้เจ้าหน้าที่ช่วยตรวจสอบว่าข้อตกลงหรือการประนีประนอมยอมความกันนั้นเป็นการฝ่าฝืนต่อกฎหมายหรือหลักเกณฑ์ที่กสทช. กำหนดก็ได้ข้อ ๔๑ ผู้ไกล่เกลี่ยจะต้องดำเนินการไกล่เกลี่ยให้แล้วเสร็จภายในระยะเวลาสามสิบวันนับแต่วันที่เริ่มกระบวนการไกล่เกลี่ยหากผู้ไกล่เกลี่ยเห็นสมควรหรือคู่กรณีฝ่ายใดฝ่ายหนึ่งร้องขอผู้ไกล่เกลี่ยอาจขยายระยะเวลาในการดำเนินการไกล่เกลี่ยออกไปอีกก็ได้ถ้าการขยายระยะเวลาดังกล่าวจะเป็นประโยชน์ของคู่กรณีทุกฝ่ายและมิได้ทำให้การพิจารณาวินิจฉัยข้อพิพาทล่าช้าเกินสมควรทั้งนี้ ให้ขยายระยะเวลาได้ไม่เกินสิบห้าวันและขยายได้ไม่เกินสองครั้งโดยให้ขอขยายระยะเวลาก่อนครบกำหนดตามวรรคหนึ่งอย่างน้อยห้าวันทำการส่วนที่ ๓การสิ้นสุดแห่งกระบวนการไกล่เกลี่ย ข้อ ๔๒ ในการไกล่เกลี่ยข้อพิพาทตามระเบียบนี้(๑) คู่กรณีตกลงยุติข้อพิพาทได้ให้ทำบันทึกความตกลงประนีประนอมยอมความ(๒) คู่กรณีไม่สามารถตกลงยุติข้อพิพาทได้ให้สำนักงานสรุปข้อเท็จจริงและพยานหลักฐานทั้งหมดเพื่อพิจารณาดำเนินการตามกระบวนการเกี่ยวกับเรื่องร้องเรียนนั้นโดยเร็วทั้งนี้ ข้อเท็จจริงและพยานหลักฐานดังกล่าวจะต้องไม่ได้มาจากการไกล่เกลี่ยโดยตรงข้อ ๔๓ ในกรณีดังต่อไปนี้ให้ถือว่ากระบวนการไกล่เกลี่ยสิ้นสุดลง(๑) คู่กรณีได้ทำบันทึกความตกลงประนีประนอมยอมความเป็นลายลักษณ์อักษร(๒) คู่กรณีตกลงระงับข้อพิพาทด้วยการถอนข้อพิพาท(๓) คู่กรณีฝ่ายใดฝ่ายหนึ่งไม่ประสงค์ให้ทำการไกล่เกลี่ยอีกต่อไป(๔) คู่กรณีไม่สามารถระงับข้อพิพาทได้ภายในระยะเวลาที่กำหนดตามข้อ ๔๑(๕)ผู้ไกล่เกลี่ยเห็นว่าการดำเนินการไกล่เกลี่ยต่อไปจะไม่เป็นประโยชน์แก่ข้อพิพาทการสิ้นสุดการไกล่เกลี่ยตาม (๓) (๔) (๕)ให้มีผลนับตั้งแต่วันที่สำนักงานได้รับแจ้งเหตุดังกล่าวจากผู้ไกล่เกลี่ยและให้สำนักงานดำเนินการพิจารณาข้อร้องเรียนตามประกาศคณะกรรมการกิจการโทรคมนาคมแห่งชาติเรื่องกระบวนการรับเรื่องร้องเรียนและพิจารณาเรื่องร้องเรียนของผู้ใช้บริการต่อไปและไม่สามารถนำเรื่องดังกล่าวเข้าสู่กระบวนการไกล่เกลี่ยได้อีกข้อ ๔๔ เมื่อกระบวนการไกล่เกลี่ยสิ้นสุดลงให้ผู้ไกล่เกลี่ยบันทึกแจ้งผลการไกล่เกลี่ยต่อสำนักงานเพื่อรายงานให้กทค. ทราบโดยเร็วในกรณีที่คู่กรณีตกลงระงับข้อพิพาทเพียงบางส่วนหรือตกลงรับข้อเท็จจริงบางประการและยินยอมนำข้อตกลงเช่นว่านั้นไปใช้อ้างอิงในการวินิจฉัยของ กทค.ให้ผู้ไกล่เกลี่ยจัดทำบันทึกข้อตกลง และบันทึกแจ้งต่อสำนักงาน เพื่อรายงานให้ กทค.ทราบโดยเร็วส่วนที่ ๔การรักษาความลับของข้อมูลในการไกล่เกลี่ย ข้อ ๔๕ ในกรณีที่คู่กรณีไม่ได้ตกลงไว้เป็นอย่างอื่นให้รักษาข้อมูลทั้งหมดที่เกี่ยวกับการไกล่เกลี่ยข้อพิพาทเป็นความลับเว้นแต่เป็นการใช้เท่าที่จำเป็นเพื่อปฏิบัติหรือบังคับให้เป็นไปตามบันทึกความตกลงประนีประนอมยอมความข้อ ๔๖ ห้ามมิให้คู่กรณีที่เข้าร่วมในการไกล่เกลี่ยผู้ไกล่เกลี่ยหรือบุคคลภายนอกรวมทั้งผู้ที่เกี่ยวข้องกับการจัดการไกล่เกลี่ยนำความลับไปอ้างอิงหรือนำสืบเป็นพยานหลักฐานในกระบวนพิจารณาของสำนักงานหรือเพื่อดำเนินการอื่นใดไม่ว่าจะนำไปใช้ในรูปแบบใดเกี่ยวกับเรื่องดังต่อไปนี้(๑)ความประสงค์หรือความเต็มใจของคู่กรณีในการขอเข้าร่วมในการไกล่เกลี่ย(๒) ความเห็นหรือข้อเสนอแนะเกี่ยวกับแนวทางหรือวิธีการในการระงับข้อพิพาทของคู่กรณีในการไกล่เกลี่ย(๓) การยอมรับหรือข้อความที่กระทำโดยคู่กรณีในการไกล่เกลี่ย(๔) ข้อเสนอใด ๆ ที่เสนอโดยผู้ไกล่เกลี่ย(๕)ข้อเท็จจริงที่ได้แสดงให้เห็นถึงความเต็มใจที่จะยอมรับข้อเสนอในการไกล่เกลี่ย(๖) เอกสารที่จัดทำโดยมีวัตถุประสงค์เพื่อจะใช้หรือใช้ในการไกล่เกลี่ยโดยเฉพาะอนึ่ง พยานหลักฐานใดที่ใช้ในการไกล่เกลี่ยหากเป็นพยานหลักฐานที่นำสืบได้อยู่แล้วในกระบวนพิจารณาของสำนักงานหรือเพื่อดำเนินการอื่นใดย่อมไม่ต้องห้ามตามความในวรรคหนึ่งประกาศณ วันที่ ๓๑ สิงหาคม พ.ศ. ๒๕๕๕พันเอกเศรษฐพงค์ มะลิสุวรรณประธานกรรมการกิจการโทรคมนาคมปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๒ ตุลาคม ๒๕๕๕ณัฐพร/ผู้ตรวจ๒ ตุลาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๔๘ ง/หน้า ๕/๒๗ กันยายน ๒๕๕๕